कोठारी का मुख्य विंदु यह था कि कैमडेन ने केसोराम के अल्पांश शेयरधारकों की कीमत पर मोटा मुनाफा बनाया है। उन्होंने यह भी कहा कि केसोराम व कैमडेन के बीच बिक्री व पुनर्खरीद के कई लेनदेन लगातार हो रहे हैं। साथ ही साल 2015 में केसोराम ने अपना स्पन पाइप व भारी केमिकल कारोबार कैमडेन को बेच दिया। इसके बाद केसोराम ने उसी इकाई को कैमडेन से 14 जून 2017 को खरीद लिया। कोठारी ने अपने आरोपों के पक्ष में दस्तावेज पेश किए और इसे बोर्ड के सामने रखा। साथ ही इनकी योजना भेदिया कारोबार के नियमों के उल्लंघन को देखते हुए जांच के लिए सेबी के पास भेजने की है।